
INTRODUCCIÓ 


El 2012 la Sociedad Espanola de Fertilitat va publicar un extens informe 1 on 
situava l’afectació d’infertilitat en i de cada 7 parelles en edat fèrtil i apuntava 
que els casos anirien en augment. Actualment son 1 de cada 6 parelles en edat 
fèrtil les que pateixen problemes d’infertilitat. 

Les causes de la infertilitat són diverses: 

• edat 

• hàbits de vida 

• alimentació 

• exposició a tòxics 

• pesticides 

• estrès crònic 

• altres 

Davant de qualsevol problema d'infertilitat de llarga durada, tot i que la causa 
pugui estar en algun dels factors anomenats, sovint les parelles són derivades 
directament a Reproducció Assistida (FIV, IIU, Ovodonació, FIV-ICSI). 

Encara que en alguns casos, aquesta és la única solució per aconseguir un 
embaràs, no tots els casos han de finalitzar en FIV. 

Hi ha poca investigació en Medicina Occidental sobre com millorar les causes 
d'infertilitat, encara que se sap que moltes són modificables. La mateixa 
existència de les tècniques FIV que "esquiven" alguns dels problemes, han 
provocat una falta d'investigació en aquest camp tot i que darrerament s’està 
intentant compensar. 

La saviesa d'Orient i la Tècnica de l'Occident 

Acumulant informació des de fa més de 2000 anys en el tractament Natural de 
la Infertilitat Masculina i Femenina es troba la Medicina Tradicional Xina. 

Totes les medecines de llarg recorregut insisteixen en que la salut del nadó ve 
determinada per l'estat de salut dels seus progenitors en el moment de la 
concepció. D'aquí la importància de modificar hàbits de vida i alimentació. I 
regular les causes que impedeixen l'embaràs amb tractaments adequats segons 
el cas. 

El gran desenvolupament clínic del tractament de la infertilitat en medecina 
xinesa va ser propiciat per la seva èmfasis cultural en mantenir el llinatge 
familiar. 

Disposem d'escrits del 2000 aC amb tractaments d'acupuntura, plantes i 
recomanacions dietètiques per a casos d'infertilitat i avortaments que per la 
seva eficàcia segueixen aplicant-se avui en dia. L'efecte observat en el 


2 

Text sota llicència Creative commons. 



www.creativecommons.org 


tractament integrat de medecina xinesa: acupuntura, suplementació, 
modificació d'hàbits alimentaris i reducció d'exposició a tòxics, ha mostrat que: 

• Augmenta la producció, velocitat i motilitat de l'esperma. 

• Els ovòcits/ esperma són de més qualitat. 

• Augmenta la irrigació de l'endometri. 

• Regulació hormonal: ovulació i la fase lútia (implantació) 

La sorprenent efectivitat de l'acupuntura i la MTC han motivat molts estudis 
científics. Per exemple un estudi de revisió publicat al British Medical Journal 2 
va mostrar un increment significatiu en la taxa de embaràs en dones a les que 
se’ls hi va practicar FIV i acupuntura respecte el grup de control que no va rebre 
acupuntura. Un altre anàlisi de revisiós mostra com la fitoteràpia de la MTC pot 
arribar a doblar els casos d’embarassos respecte el grup de control. 

Nota sobre els estudis i les fonts del dossier 

En aquest dossier trobareu informació i recomanacions dietètiques basades en 
l’evidencia científica actual i l’experiència que sorgeix del punt de trobada de la 
Medicina Tradicional Xinesa, les corrents naturistes occidentals i la ciència del 
nostre temps. 

Els estudis referenciats al llarg del text no estan realitzats amb animals. Sempre 
que els hem trobat, referenciem estudis de revisió i meta anàlisis. Només es 
reflecteixen estudis fets amb humans, ja que tot i que en alguns casos, els 
resultats dels estudis duts a terme amb animals, són molt prometedors, és 
millor tenir certa precaució: els bons resultats d’estudis fets amb animals no 
tenen perquè reproduir-se en humans. 

FACTORS RELLEVANTS PER A LA FERTILITAT 

RECOMANACIONS SENZILLES I NATURALS PER MILLORAR LA 
LERTILITAT I L’ESTAT DE SALUT EN GENERAL TANT D’HOMES 
COM DE DONES 

1. EXERCICI 

Fer exercici de manera regular incrementa l’oxigen als teixits. La circulació, la 
respiració i el to muscular milloren, també es generen 
endorfines que ajuden a combatre l’estrès, l'ansietat i la depressió. No es 
recomana un nivell intensiu d'exercici. 

• Incrementa el nivell d’energia 

• Calma l’estrès 

• Regula els nivells de sucre 

• Millora la coordinació 

• Augmenta la flexibilitat 

• Estimula hormones, incloses les sexuals 

Exercicis aconsellats: 

Dependrà de l’estat de salut i condició física de la persona, però en general 
podem suggerir algun dels següents: 

• Córrer 30 min, 3 cops per setmana 

• Caminar a bon pas 45-60 min cada dia 

• Gimnàstica 30-45 min, 203 cops setmana 

• Nedar 30 min, 3 cops per setmana 

• Pilates o yoga: íh, 2 ó 3 cops per setmana 

• Tai-txi, Txi-kung, Dansa, etc. 

En qualsevol cas no és recomanable que passin més de dos dies sense fer 
exercici. Si hi ha sobrepès o obesitat cal tenir en compte la dieta i altres 
possibles factors personals, per això cal posar-se en mans d’un professional, 
però en general s’ ha de practicar exercici de manera habitual. 

2. FUMAR 

• S'ha comprovat que retarda la concepció i que causa menopausa 
prematura. 

• Redueix les estadístiques de nascuts vius als cicles de fecundació invitro 
(FIV) i fa que l'úter sigui menys receptiu a la implantació de l'embrió. 

• La marihuana és tòxica per l'òvul en desenvolupament i pot interferir en 
l'ovulació. 

L'acupuntura ajuda amb els símptomes d'abstinència, també pot funcionar la 
hipnosi, l’homeopatia i altres teràpies. 

3. ESTRÈS 

L'increment de l’estrès s'associa amb una reducció en el nombre de fol·licles 
durant una FIV i pitjors resultats en reproducció assistida. Fins i tot factors 
menors d’estrès poden alterar l'ovulació. També s'ha observat un 
desenvolupament alterat de l'esperma. 

En medicina xinesa es diu que l’estrès consumeix el Jing (reserva energètica). 
L'acupuntura realitzada regularment, redueix les hormones de l’estrès, alleuja 
l’ansietat i regula el cicle ovàric. 

4. HORES DE SON 

Més del 40% dels adults dormen menys de 7 hores per nit, això té efectes 
adversos per al metabolisme i per al control de pes. A més genera un 
sobreesgotament físic i mental que pot influir de manera negativa en la fertilitat. 
De la mateixa manera que l’estrès, també consumeix el Jing. 

5. EXPOSICIÓ A TÒXICS 

Els químics del medi ambient com pesticides, insecticides, productes de neteja 
de la llar i subproductes industrials s'han demostrat com a causants de la 
reducció de la viabilitat de l'oòcit (òvul), redueixen el nombre de fol·licles i 
redueixen les tasses d'èxit a les FIV. 


6. BEURE AIGUA SUFICIENT 

És molt important el consum d'aigua suficient per mantenir la fluïdesa de la 
sang i la hidratació del cos, dels òrgans, el líquid que envolta l’òvul, les trompes i 
en general el conjunt de l’organisme. És bàsic en persones amb insuficiència de 
Jing. L’aigua ha de ser el menys tractada i de la millor font possible. Es pot 
beure sola o en forma d’infusions, sopes, te de tres anys, etc. 

7 . NUTRICIÓ 

Les recomanacions per una dieta sana que potenciï la fertilitat es basen en 
assegurar la ingesta d'aliments d'alt valor nutritiu, que ens proveeixin de tots els 
nutrients bàsics necessaris per a la producció i l'equilibri hormonal, la qualitat 
d'òvuls i esperma o el correcte desenvolupament fetal. Per poder donar vida i 
que la salut del vostre futur fill o filla sigui la millor possible s'ha de construir a 
partir d'uns progenitors saludables. En medicina xinesa es considera que 
l’energia que tindrà el fill en néixer prové i està en relació directa amb l’energia 
de que disposen els pares i el seu estat de salut en el moment de la concepció. És 
l’energia vital heretada que pertany a l’energia Jing. 


Dieta: del grec diaita, règim de vida. 

PER QUÈ ÉS IMPORTANT LA DIETA? 

Seguir una dieta saludable no necessita de gaires raons, però quan parlem de 
l'embaràs les raons s'incrementen: 

• Perquè hi ha nutrients específics requerits des del primer moment de la 
concepció que si no hi són poden donar alteracions en el fetus: àcid fòlic, 
ferro, iode, vitamines del grup B, vitamina A, vitamina D, etc. 

• Perquè el que mengem avui afecta la qualitat dels òvuls i de l’esperma. El 
cicle de formació de l’òvul dura 90 dies i el dels espermatozoides uns 100 
dies4 i són receptius al medi. Per exemple: el cafè facilita la fragmentació 
de l’espermatozoide i la sensitivitat al gluten augmenta la probabilitat 
d’infertilitat, també en els no celíacss. 

• Perquè les hormones es construeixen a partir dels components dels 
aliments que ingerim a diari. 

• Perquè hi ha desequilibris hormonals com el síndrome d’ovari poliquístic 
(SOP) que estan influenciats per la dieta, especialment pels nivells de 

sucre o pels productes làctics light 6 . Aquests milloren directament 
només amb l'aplicació d'una dieta equilibrada. 

• Perquè hi ha estudis que indiquen que la ingesta elevada de greixos 
saturats disminueix la concentració d’espermatozoides?. 

• Perquè els problemes relacionats amb l’ovulació, moltes vegades, es 
poden regular equilibrant la dieta. 

• Perquè potser no es té en compte que el que no mengem és tant 
important com el que mengem. 

Per exemple, hi ha un estudi de la universitat de Harvard 8 , on es va veure que 
les dones amb taxes més altes de fertilitat menjaven menys greixos trans, menys 
sucres simples o refinats, més proteïnes vegetals que animals, menjaven més 
fibra i ferro, tenien un índex de massa corporal més baix, feien exercici regular 
més estona al dia, prenien àcid fòlic i no consumien productes light?. 

És necessari tenir en compte que cada persona és única i per tant pot requerir 
d’aportacions i/o correccions dietètiques específiques i adequades a la seva 
condició, però de manera general podem recomanar una sèrie de qüestions 
bàsiques. 

ALIMENTS A REDUIR O EVITAR 

LÀCTICS: Tot i que hi ha dades contradictòries, els làctics poden ser causa 
d'intoleràncies, afavorir la producció de prostaglandines II, que són 
inflamatòries, o contenir hormones estrogèniques, que augmenten la nostra 
càrrega hormonal amb els conseqüent perjudici 10 , entre d’altres qüestions. 
Podem substituir la llet per begudes vegetals com les d'arròs o civada, però si es 
vol prendre làctics, que siguin de qualitat, ecològics, preferentment fermentats i 
millor de cabra. Si patim SOP o endometriosi, és millor eliminar del tot els 
làctics. 

DESCREMATS: Els aliments que s'han alterat per eliminar-ne el greix estan 
molt processats i solen ser alts en sucres. L’estudi “Circulating Biomarkers of 
Dairy Fat and Risk of Incident Diabetes Mellitus...” relaciona els productes 
descremats amb un major risc de desenvolupar diabetis 11 . En un altre estudi es 
reflecteix que els índex d’obesitat son sensiblement més alts en les persones que 
consumeixen làctics descremats 12 . 

El millor és consumir els aliments tan propers al seu estat natural com sigui 
possible. Recordem que els greixos, entre d’altres funcions, són precursors 
d'hormones, per tant, amb mesura, els necessitem. Actualment l’evidència 
científica qüestiona el paper dels làctics descremats i revaloritza els làctics 
sencers i en general és una apreciació vàlida per tot producte light davant de la 
seva versió sencera. Cal recordar que tot i així és millor evitar els làctics. 

CAFÈ: Tot i no haver-hi consens definitiu, hi ha estudis que confirmen que 
afecta el sistema hormonal, especialment la insulina^, augmenta el nivell 

d’avortaments espontanis amb dosis de 4 cafès dia^. Cal eliminar-lo o reduir-lo 
al mínim possible. 

ALCOHOL: En cap cas ajuda, així que en dones que es vulguin quedar 
embarassades o ja ho estiguin, la recomanació és que no prenguin begudes 
alcohòliques (en homes no més de 2-3 gots petits de vi o de cervesa per 
setmana). 

MENJARS PROCESSATS, REFINATS, EDULCORATS O AMB CONSERVANTS: 
Menjars refinats com pa blanc, pasta, arròs blanc, xocolata, galetes, pastissos, 
dolços i qualsevol producte amb sucres afegits o processats en excés, no son 
recomanables. 

SUCRES REFINATS I SUCS DE FRUITA: Cal evitar els sucres refinats com el 
blanc o l’integral (moltes vegades és blanc que s’ha tintat amb melasses) i 
edulcorants artificials afegits o ocults en molts productes. Com a alternatives 
tenim l’estèvia (la millor forma és utilitzar la fulla sencera, fresca o seca), la mel 
verge extreta en fred, la melassa d’arròs, les fruites seques com les panses, etc. 

La qüestió és que el consum continuat de sucres d'alt índex glucèmic pot acabar 
provocant resistència a la insulina^. Un dels desequilibris de fertilitat que 
presenta aquesta situació de base, són els ovaris poliquístics (SOP), on es veuen 
afectades l’ovulació, la implantació i s'incrementa el risc d'avortament 
espontani. 

Els sucs de fruita pasteuritzats i envasats contenen sucres i/o concentrats afegits 
que augmenten els nivells de sucre en sang ràpidament, faciliten les infeccions 
d’estómac, càries o descalcificació, entre d’altres efectes negatius. No hem 
d’abusar dels sucs de fruita, tot i que siguin naturals, doncs aporten gran 
quantitat de sucres sense fibra. El millor és menjar la fruita sencera. 

BEGUDES REFRESCANTS: Begudes de cola, de taronja, llimona, energètiques, 
isotòniques, etc. Entre d’altres qüestions, són font de sucre o edulcorants 
artificials i per tant és millor evitar-les. 

PRODUCTES TRANSGÈNICS (GMO): No es recomanen pel possible efecte que 
poden tenir en el sistema immune (per exemple, que reaccioni contra parts 
alterades del gens dels aliments) o hormonal. A part de que aquests productes 
venen carregats de pesticides, herbicides i fertilitzants, alguns d’ells, com 
l’herbicida glifosat, estan classificats en el grup 2A (substàncies probablement 
carcinògenes) segons la International Agency for Research on Càncer 16 . Per 
prevenció s’han d’evitar, en la mida del possible, el blat de moro i la soja no 
ecològics. 

SOJA: La informació que podem trobar a internet és contradictòria, unes 
pàgines ens diuen que no en mengem i unes altres que en mengem 
tranquil·lament. Els estudis tampoc son concloents però podem dir que es pot 
menjar soja preferiblement fermentada, no transgènica, amb moderació i 
intentant evitar els productes excessivament processats (hamburgueses, etc.). 
Tot i això, si mengem altres fonts de proteïnes no hi ha cap obligació de menjar 
soja. 

És cert que la soja conté fitoestrògens, però aquests no tenen perquè afectar 
nocivament els nostres nivells d’estrògens 1 ?, sobretot si no en mengem en 
quantitat i la mengem fermentada (tempeh, miso, tamari, nato). A més, també 
ens aporten beneficis com per exemple reduir els efectes en el nostre organisme 
del bisfenol A l8 que és un component de diversos plàstics amb un efecte 
estrogènic potent. Tot i així, no oblidem que els nivells elevats d’estrògens, entre 
d’altres qüestions, poden causar infertilitat. La majoria de les alteracions 
relacionades amb infertilitat son estrogen-dominants, com l'endometriosi. 

Per tant, evitem els productes de soja processats com hamburgueses de soja, llet 
de soja, carn de soja... excepte la soja fermentada com el miso o el tempeh, que 
amb moderació es poden incloure en la dieta. El tofu, ben cuinat (mai cru), 
també es pot incloure en la dieta esporàdicament. 

Si patim d’hipotiroïdisme, hem d'evitar especialment els productes derivats de 
la soja 1 ?. 

AMPOLLES DE PLÀSTIC: Encara que sembli increïble, el plàstic de les 
ampolles d'aigua deixa anar productes químics. D’aquestes substàncies, les 
xenohormones, actuen com disruptors endocrins i tenen un efecte mimètic dels 
estrògens en el nostre cos 20 , causant un excés d'aquesta hormona a la sang. En 
els homes crea un desequilibri, en haver-hi més que testosterona i en les dones 
en haver-hi més que progesterona. Aquesta desproporció causa alteracions de 
fertilitat. 

Tot i que hi ha varis focus de xenohormones (menjar plastificat, etc), beure 
aigua d'ampolla de plàstic és una font quotidiana que realitzem pensant que 
bevem un aigua més bona que la de l’aixeta per al nostre cos. 

Alternatives: Comprar aigua en ampolla de vidre, que a més són retornables al 
supermercat. Ser previsor i portar aigua a sobre, idealment en una ampolla 
d’acer inoxidable, per no haver-ne de comprar. Si es pot, el millor és instal·lar-se 
un filtre a l’aixeta. N’hi ha de molts tipus al mercat, però els més eficients són els 
d’osmosi inversa (també són els més cars). Cal informar-se per escollir el que 
millor s’adapti a les nostres necessitats. 

A mode orientatiu, les millors aigües són les provinents de: 

• fonts naturals d’alçada 

• osmosi inversa 

• aigua filtrada amb filtres com la Britta o altres 


RECORDEM que no es recomana en absolut la utilització d’aliments processats 
baixos en sucres, ni edulcorants sintètics, ni begudes light, doncs els 
edulcorants sintètics també poden ser causa d'alteracions de salut. 

Hi haurà vegades que serà impossible no consumir aquest tipus de productes 
però com a mínim podem evitar tenir-los a casa i reduir-ne el seu consum al 
mínim. 

Si es té SOP o endometriosi és especialment recomanable evitar els productes 
làctics, llevats industrials (pa fermentat amb llevat de forner, de Paris o de 
cervesa) i sucres . 

INTRODUIR A LA DIETA 

VEGETALS ECOLÒGICS: Els productes de l'agri cultura “convencional” tenen 
herbicides, insecticides i pesticides de síntesi que actuen en el cos com a tòxics, i 
s'ha comprovat l'efecte negatiu de diversos components químics sobre la 
fertilitat en dones i homes. D’altra banda, tal i com reflecteix el meta estudi 
liderat per el professor Cario Leifert, s'ha comprovat que els productes orgànics 
contenen més antioxidants i menys metalls pesats que els aliments cultivats 
amb agricultura convencional. 21 

Efectes dels pesticides en els homes 22 : 

• Reducció de la qualitat espermàtica 

• Motilitat espermàtica 

• Recompte espermàtic 

• Desequilibri hormonal 
Efectes dels pesticides en les dones 2 3 : 

• Desequilibri en la síntesi hormonal 

• Afeccions en la producció i reserva hormonal 

• Variacions en el transport i receptors hormonals 

• Afeccions de la glàndula tiroides 

• Alteracions del sistema nerviós central 

PROTEÏNA ANIMAL ECOLÒGICA: La medicació i les hormones que s'apliquen 
als animals estabulats i el tipus d'alimentació que se’ls dóna, impacten 
negativament en el nostre sistema hormonal. Poden augmentar els nivells 
d'estrògens en el nostre cos, que en homes es relaciona amb la baixa producció 
d'esperma i baixa libido i en les dones amb problemes relacionats amb l’ovulació 
i nivells de progesterona baixos. 

En canvi, els animals que s'alimenten de pastures fresques aporten àcids grassos 
essencials i tenen nivells més baixos de greix saturat i més alts d’omega 3 2 L 

Si es pateix endometriosi és important reduir els nivells de carn vermella 
dràsticament. A part que la carn vermella és pro inflamatòria, la OMS la va 
situar el 2015 al grup d’aliments probablement cancerígens, juntament amb 
embotits i processats com les salsitxes 2 s. 

El consum de carn vermella hauria de ser d’una o dues vegades al mes com a 
màxim. Sempre són preferibles carns ecològiques de pollastre o conill. 

Cal evitar les carns mal cuinades o crues i els embotits, així com ous crus o 
làctics no pasteuritzats, per evitar així el risc que comporten patògens com 
Listeria monocytogenes, Salmonella species i Toxoplasma gondii, ja que 
comporten risc d’avortament, part prematur, ceguesa o retard mental del nou 
nat. 


9 

Text sota llicència Creative commons. 



www.creativecommons.org 


POLLASTRE ECOLÒGIC: Igual que la carn vermella, els pollastres criats de 
manera convencional estan carregats d'antibiòtics i hormones que tenen els 
mateixos efectes negatius. A més, aquesta exposició constant als antibiòtics, 
entre d’altres problemes, fa que disminueixi la nostra resposta als seus efectes 
quan els puguem necessitar. 

PEIX BLAU PETIT: El peix aporta omega 3 a la dieta, que ajuda a la producció 
d'hormones, redueix la inflamació i ajuda a regular el cicle hormonal. També 
aporta proteïna i vitamina A, entre d’altres. És recomanable evitar els peixos 
grans com la tonyina, peix espasa, salmó, etc., donat que contenen alts nivells de 
metalls pesats, especialment mercuri. 

Existeix una possible associació entre el consum d’aliments marins durant 
l’embaràs i la disminució del risc de preeclàmpsia, 
part prematur o la insuficiència ponderal del nou nat. Altres possibles 
avantatges del seu ús són un major desenvolupament cerebral del fetus i un 
menor risc de depressió post part, tal i com reflecteix el Libro blanco de la 
nutrición infantil en Espana editat per la Universitat de Zaragoza 26 . 

Tot i així, cal anar en compte i evitar, com hem dit abans, els peixos de mida 
gran i el marisc i mol·luscs en general. Les sardines, els seitons o anxoves, el 
verat i sorells de mida mitjana són peixos blaus que, frescos, es poden consumir 
2-3 cops per setmana. 

Si l’opció de la mare és ser vegetariana o vegana no hi ha cap problema, sempre 
que se segueixi una alimentació que aporti els nutrients necessaris i es prenguin 
els suplements d’omega 3 adequats. La qüestió de la suplementació amb omega 
3 s’ha de tenir en compte també en les opcions omnívores, tal i com queda 
reflectit en l’estudi GESTMUJER 2 ?. 

GRANS SENCERS Els cereals integrals tenen, entre d’altres components, fibra, 
vitamines i minerals. La fibra ens ajuda a eliminar els excessos d’hormones, 
ajuda a mantenir els nivells de sucre equilibrats i facilita el trànsit intestinal. 

Cal evitar els aliments processats i refinats com el pa blanc, pasta 

de sèmola, pasta blanca i l'arròs blanc. És mes adequat consumir arròs integral, 

mill, fajol, quinoa, amarant, pasta integral d’espelta o blat dur o civada en gra. 

El pa integral ecològic de llarga fermentació amb massa mare de qualitat i de 
blats antics com la petita espelta, xeixa, blat del cor o kamut i altres cereals com 
el sègol, arròs o fajol són algunes opcions recomanables. 

És convenient evitar el blat modern i qualsevol panificació industrial 
o artesana accelerada amb llevat de forner, i substituir-lo pels 
cereals esmentats amb fermentacions llargues. 

El gluten és una proteïna dels blats, ordi i sègol. Actualment hi ha molta 
controvèrsia, però de manera resumida podem dir que el gran problema del 
gluten és el blat modern (hi ha milers de blats, pensem que es va començar a 

cultivar fa uns 10.000 anys aproximadament i que les varietats antigues 
presenten diferències significatives davant les varietats modernes). La manera 
de cultivar-lo (abús de fertilitzants) i el seu processat en farines híper refinades 
per fer pans amb llevats de fermentació ràpida no aporten res de bo. A més, 
moltes farines estan enriquides amb gluten (farines de força i altres), i la 
sensibilitat al gluten s’acompanya, entre d’altres, d’absorció deficient d’altres 
nutrients. Això pot portar a estats de carència nutricional, facilitant, entre 
d’altres problemes, la infertilitat. En un estudi dut a terme amb 191 dones 
infèrtils d’edats entre 25 i 39 anys, es va veure la relació de major probabilitat a 
patir una intolerància al gluten en dones amb infertilitat de causa 
desconeguda 28 . 

Els grans sense gluten són: amarant, quinoa, mill, arròs (arròs integral, arròs 
vermell, arròs salvatge, etc.), fajol o blat sarraí, civada. Fins fa poc es creia que la 
civada contenia gluten, però si no és per creuament o contaminació alhora 
d’envasar-la, no en conté (per assegurar-se’n, cal buscar el segell que certifica 
que no conté gluten). 

Si no acostumem a menjar cereals integrals podem començar amb arròs semi 
integral i mica en mica augmentar la quantitat de cereals integrals. 

FIBRA A CADA ÀPAT: Hi ha dos tipus de fibra: soluble i insoluble. Les dues són 
importants. La quantitat diària de fibra recomanada per la Sociedad Espanola 
de Nutrición Comunitària seguint les recomanacions de la World Health 
Organization i la FAO és de més de 25g per dones i més de 35g per homes al dia. 
En general estem lluny d’aquests objectius. 

Fibra soluble: segó de civada, ordi, lli, nous, llentia, poma, pera, figa, codony, 
cítrics, pastanaga, carbassa, mongetes verdes, garrofa, llenties, algues, etc. 

Fibra insoluble: segó dels cereals integrals, fruits secs, llegums, fruites, 
verdures, etc. 

La fibra ajuda a regular el sucre en sang, els triglicèrids, el 
colesterol, l’equilibri hormonal, facilita el trànsit intestinal i és una 
ajuda inestimable en casos d’ovaris poliquístics i alteracions 
immunes. A més, és absolutament necessària per la salut de la 
nostra flora intestinal. 

MOLTA AIGUA: Les recomanacions d’ingesta d’aigua diària son de 2L en dones 
(augmenta a 2,3L durant l’embaràs) i 2,5L en homes, però depèn de les 
condicions i el moment de cadascú. Recordem que millor beure aigua purificada 
que aigua en ampolles de plàstic. 

Hem de tenir en compte que en aquesta quantitat d’aigua hem d’incloure, sopes, 
infusions, etc. 

Com dèiem abans, alguns plàstics a les ampolles interfereixen el sistema 
immune perquè també imiten els estrògens. Cal evitar l’aigua de l'aixeta, doncs 

s'ha associat a nivells alts de pesticides 2 ^ 3o ; conté fluor (que a altes dosis pot 
presentar efectes negatius sobre la fertilitats 1 ) i, com reflecteixen els estudis de 
la catedràtica de la UV Yolanda Picó, poden contenir medicaments, tot i que, en 
principi, en dosis molt petites que no representen un perill per als humanss 2 . 

ALGUNS ALIMENTS ESPECIALMENT 
RECOMANABLES PER A LA FERTILITAT: 

Sempre que sigui possible, per les raons exposades, és millor si els 
aliments son ecològics. 

1. Ous ecològics (número o) (vitamina D, B12 i proteïna). 

2. Fruits secs i llavors (Omega 3, zinc, vitamina E, proteïna) 

• Omega 3: nous, lli, cànem, chia 

• Zinc: llavors de carbassa i sèsam 

• Vitamina E: llavors de gira-sol i ametlles 

• Ferro: llavors de carbassa i sèsam 

3. Carns ecològiques (ferro, B12, omega 3) 

4. Vegetals de fulla verda (ferro, àcid fòlic, B6 i vitamina E) 

5. Fruita (vitamina C, flavonoides, antioxidants) 

6. Verdures de colors: vermelles i verdes (vitamina C), blanques (sofre) i 
taronges (vitamina A). En general aporten antioxidants. 

7. Peix i mol·luscs (vitamina D, omega 3, zinc, seleni, B12, C0Q10). Degut a 
que el mar està molt saturat de metalls pesats, s’ha de ser previngut i no 
abusar-ne. És recomanable buscar aquets nutrients en fonts vegetals i, en 
alguns casos, suplementar. 

8. Llegums: Aporten ferro, vitamina Bi, B2 i B6, àcid fòlic (especialment en 
cigrons), fibra, proteïnes, hidrats de carboni d’absorció lenta. 

9. Cereals integrals: Aporten molts nutrients, com vitamines del grup B, 
vitamina E o greixos poliinsaturats, així com hidrats de carboni 
d’absorció lenta, fibra i proteïnes. Els cereals que contenen gluten són un 
tema conflictiu. Cal tenir en compte que molta gent té intolerància al 
gluten: si tot i havent millorat la dieta i seguit els consells adequats no es 
dóna l'embaràs, cal aprofundir en aquesta qüestió. 


IMPORTANT 

Abans d’entrar en els nutrients específics per dones i per homes, les següents 
consideracions son vàlides per tots dos sexes: 

• Les vitamines i alguns minerals com el zinc, s'alteren amb la cocció, 
sobretot quan s’aplica en excés o de manera inadequada. Per això és 
important menjar aliments crus sempre que el sistema digestiu de la 
persona ho toleri. 

• La suplementació s’ha de valorar sempre cas per cas. En principi només 
està recomanada quan no és possible obtenir de la dieta els 
micromitrients en el seu nivell adequat. Cal recordar que en general, els 

micronutrients treballen millor en combinació amb d’altres 
micronutrients i per tant, la suplementació d’un sol micronutrient pot ser 
poc efectiva o contraproduent. 

• Antioxidants: Els antioxidants són un dels components més 
importants per millorar la fertilitat tant en homes com en dones. Els 
antioxidants ajuden a protegir l'esperma del dany dels radicals lliures. 
Aquests són capaços de lesionar tant la salut de les cèl·lules com l'ADN de 
l'esperma i l'òvul. L'ADN dels dos components de la parella són el model 
futur d'un nen. Es coneix que l'ADN alterat causa avortaments 
involuntaris, defectes de naixement i problemes de desenvolupament per 
al futur nadó 33 . 

Els estudis també han mostrat una connexió entre l'estrès oxidatiu causat 
pels radicals lliures i la infertilitat masculina. 

MICRONUTRIENTS ESPECÍFICS PER A L’ÒVUL 

Sempre dintre d’una dieta adequada. Aïlladament, els seus efectes són 
limitats i per evitar possibles efectes secundaris o interaccions amb 
medicaments, si arriba el cas, s’han de prendre en forma de suplements 
sota supervisió d’un professional. 

Vitamina D: Important per a un correcte equilibri de les hormones sexuals 
que afecten, entre d’altres, l’ovulació. 

• La podem trobar als següents aliments: ous, peix blau, oli de fetge de 
bacallà, aliments fortificats, etc. Tot i que la millor font és el sol. En 
general podem recomanar caminar o fer alguna activitat al sol 30 min al 
dia (mai en les hores de major radiació) però depenent de l’època de 
l’any, de la coloració de la pell i d’altres factors, l’exposició serà més o 
menys llarga i s’haurà de valorar la suplementació. 

Vitamina E: Millora la salut dels gàmetes. La seva deficiència pot facilitar la 
infertilitat34 així com la seva suplementació pot millorar la fertilitat en alguns 
casosss. Juntament amb la vitamina C millora l’ovulació i l’espermatogènesi. 

Aquesta vitamina liposoluble s’anomena també Tocoferol. Aquesta paraula ve 
del grec i vol dir “donar llum a la prole” o “portar un part”. Es va anomenar així 
el 1936 arrel d’uns experiments sobre fertilitat en rates. La vitamina E és també 
un antioxidant important per ajudar a protegir la integritat de l'ADN de 
l’esperma i òvuls. 

• Entre d’altres aliments, la podem trobar a: llavors de gira-sol, ametlles, 
avellanes, nous, olives, oh d’oliva, espinacs, alvocats, etc. 

Coenzim Q10: Necessari per a la producció d’energia dins la cèl·lula, millora la 
salut dels òvuls i és un gran antioxidant que protegeix l'ADN del dany comès 
pels radicals lliuress 6 . 

Es necessita vitamina B6 per poder sintetitzar correctament el coenzim Qio. És 
difícil trobar-lo a la dieta, per tant, si és necessari millor prendre suplements. La 
suplementació redueix el risc de preclàmpsia en dones propenses a tenir-ne37 i 
evita tenir nivells baixos en sang que estan relacionats amb avortament 
espontanis 8 . 

• Es troba en abundància en vísceres, marisc i peixos, però també al bou, 
salmó, cacauets, festucs (pistatxos), sèsam, bròquil cru, maduixes, 
taronja, ous, germen de cereals. 

Vitamina C: Un altre potent antioxidant. A part de col·laborar estretament 
amb la vitamina E també té un impacte positiu en els nivells hormonals, i 
segons un estudi publicat a Fertility and Sterility, augmenta la fertilitat en dones 
amb fase lútia insuficient39. 

• Es troba en plantes, verdures i fruites inclòs pebrot vermell, bròquil, 
aranyons, col, patata, tomàquet, etc. 

Àcid lipoic: És un antioxidant molt important perquè apart d'ajudar el sistema 
reproductor femení també ajuda el cos a reutilitzar els antioxidants. Es troba a 
totes les cèl·lules, on ajuda a convertir la glucosa en energia4°. 

• En una persona sana, l’organisme en produeix una quantitat suficient. Es 
troba en petites proporcions pràcticament a tots els aliments i 
lleugerament en major quantitat en fetge, carn vermella, bròquil i 
espinacs. 

Els beneficis de la seva suplementació no són clars en alguns casos, com en 
embarassades, i se segueixen fent estudis34. A més, pot baixar els nivells de 
glucosa en sang, pel qual no suplementarem en diabetis o persones propenses a 
tenir baixos nivells de glucosa en sang. 

Vitamina B 6 : Funciona com a regulador hormonal ja que participa en la 
síntesi d’hormones com la progesterona. Si hi ha carència de vitamina B6 no es 
produeix progesterona i es desequilibren els nivells d’estrògens, podent 
dificultar l’embaràs. Regula els nivells de sucre en sang. Pot ajudar en alguns 
casos de fase lútia insuficient. 

• Es troba a la tonyina, plàtan, alvocat, cereals integrals, llegums, cibulet 
(“cebollino”), fetge, salmó, bacallà, pebrot, cols de Brussel·les, all cru, 
llavors de gira-sol, sèsam, coliflor, api, bròquil, etc. 

Vitamina B12: Ajuda a reforçar l'endometri i la deficiència de vitamina B12. 
Pot donar alteracions a l'ovulació entre d’altres greus problemes. 

• Només es troba, en forma assimilable pels humans, en productes animals 
com les carns, peixos, marisc, ous, etc. Per tant en el cas dels vegans és 
imprescindible la suplementació i en la resta d’opcions alimentàries s’ha 
de valorar individualment. 

Àcid fòlic: És molt coneguda la necessitat d’àcid fòlic per evitar defectes del 
tub neural i cardíacs, llavi leporí, part prematur, baix 
pes del bebè, etc. La deficiència tant d’àcid fòlic com de vitamines B6 i B12 
s’associen a nivells elevats d’homocisteïna en sang que pot dur a avortament 
prematur i complicacions de l'embaràs com preclàmpsia. 

• Es troba al fetge, ametlles, llenties, mongetes pintes, cigrons, espàrrecs, 
espinacs, bròcoli, mongetes negres, etc. 

Ferro: Les dones que no tenen suficient ferro tenen problemes d'anovulació i 
baixa qualitat ovocitària. Durant l’embaràs, com en tots els estadis de la vida, és 
important que no falti. 

• Es troba en llegums, algues, tofu, llavors de sèsam, mongetes, llavors de 
carbassa, cigrons, bou, etc. 

Per aprofitar amb més facilitat el ferro de les llegums és necessari 
acompanyar l’àpat amb vitamina C. 

Seleni: Un potent antioxidant que, entre d’altres accions, ajuda a protegir els 
gàmetes del efectes negatius derivats de l’estrès oxidatiu. 

• Es troba a les carns, peixos, marisc, cereals integrals, ou, all, llavor de 
carbassa, soja, xampinyons, nous de brasil (és l’aliment que més 
quantitat en conté per íoog), etc. 

Zinc: En l’ésser humà està present en més de 200 enzims. Sense zinc, les 
cèl·lules no es divideixen bé, Tequilibri estrogen/progesterona pot trencar-se i 
pot malbaratar el sistema reproductor així com l’immimitari. Nivells baixos de 
zinc s'associen a avortaments espontanis, com es recull en un estudi de principis 
de l’any 2017 presentat al International Journal of Fertility and Sterelity^, entre 
d’altres conseqüències negatives. 

• Es troba a ostres, fetge de vedella, llavors de carbassa, bou, xai, llavors de 
sèsam, anacards, cacauets, etc. 

Omega 3: Aquests àcids grassos essencials són necessaris per regular 
hormones, incrementar el moc cervical, estimular l’ovulació i millorar la qualitat 
de l'endometri en incrementar el flux de sang als òrgans reproductius. A més i 
entre d’altres, tenen una important funció antiinflamatòria. 

Als omega 3 hi trobem EPA i DHA. Nivells baixos d'aquest últim s'associen a 
part prematur, baix pes en néixer i en hiperactivitat infantil. 

• Els podem trobar en el peix blau (sempre millor el petit), oli o llavor de 
lli, etc. 

Al nostre organisme li és difícil utilitzar les fonts vegetals, així que els vegans i 
ovolactovegetarians poden precisar de suplementació. Hi ha suplementació de 
molt bona qualitat en que els omega 3 s’extreuen d’algues. 

Inositol: El posem en aquesta llista per què cada vegada se’n parla més. 
L’inositol és un component de les membranes cel·lulars i està implicat en 
diversos processos bioquímics i de comunicació. En condicions normals i amb 
una dieta equilibrada cobrim les necessitats, a part que el nostre organisme pot 
produir inositol endogen. Els efectes positius de la seva suplementació son font 
de discussió, els més prometedors, sembla que succeeixen en dones amb SOP 
amb presència de resistència a la insulina 4 2 43. Fan falta més estudis per 
confirmar les expectatives. 

• El podem trobar a aliments d’animals, fruits secs, cereals integrals i 
fruites com la taronja 

MICRONUTRIENTS ESPECÍFICS PERA 
L’ESPERMA 

el dèficit de zinc s'associa a baixa testosterona i és un dels minerals més 
importants per la fertilitat masculina. El zinc incrementa la producció, millora 
la morfologia (la forma), la funció, la motilitat i qualitat de l'esperma. 

• Es troba a ostres, fetge de vedella, llavors de carbassa, bou, xai, llavors de 
sèsam, anacards, cacauets, etc. 

És necessari per a la creació d’esperma. En els estudis com “Selenium, a 
key element in espermatogènesis and male fertility”, també s'ha trobat que els 
homes amb baix recompte d'esperma tenien baixos nivells de seleni, i tot i que 
els estudis no són concloents a l’hora de recomanar suplementació, sí que queda 
clara la seva funció essencial en la bona salut de l’esperma 44 . 

• Es troba a les carns, peixos, marisc, cereals integrals, ou, all, llavor de 
carbassa, soja, xampinyons, nous de brasil (és l’aliment que més 
quantitat en conté per íoog), etc. 

Necessari per a totes les cèl·lules del cos per a la producció 
d'energia. També s'ha demostrat que el C0Q10 millora la salut de l'esperma i la 
motilitat. És un important antioxidant que ajuda a protegir les cèl·lules del dany 
dels radicals lliures, protegint així l'ADN. 

Es necessita vitamina B6 per poder sintetitzar correctament el coenzim Q10. És 
difícil trobar-lo a la dieta i a partir dels 30 anys, a l’organisme humà li costa 
convertir-lo en la seva forma utilitzable, l’ubiquinol. Si es valora necessari, 
millor prendre suplements de la forma reduïda, l’ubiquinol. Hi ha estudis que 
demostren beneficis en homes amb oligospèrmia 45 . 

• Es troba en abundància en vísceres, marisc i peixos, però també al bou, 
salmó, cacauets, festucs (pistatxos), sèsam, bròquil cru, maduixes, 
taronja, ous, germen de cereals. 

S'ha demostrat en estudis que millora la salut de l'esperma 
protegint-lo de l’estrès oxidatiu 4 6 . Aquesta vitamina liposoluble s’anomena 
també Tocoferol. Aquesta paraula ve del grec i vol dir “donar llum a la prole” o 
“portar un part”. Es va anomenar així al 1936 arrel d’uns experiments sobre 
fertilitat en rates. La vitamina E és també un antioxidant important per ajudar a 
protegir la integritat de l'ADN de l’esperma i òvuls. 

• Entre d’altres aliments, la podem trobar a: llavors de gira-sol, ametlles, 
avellanes, nous, olives, oli d’oliva, espinacs, alvocats, etc. 

També és necessari per un estat de salut òptim en homes. Tot i que 
els estudis no aclareixen la idoneïtat de suplementar o no, sí que assenyalen que 
en combinació amb altres micronutrients, augmenta el recompte 
d’espermatozoides i que nivells baixos d’àcid fòlic augmenten el risc d’infertilitat 
en homes47 48. 

• Es troba al fetge, ametlles, llenties, mongetes pintes, cigrons, espàrrecs, 
espinacs, bròquil, mongetes negres, etc. 

Ha demostrat que augmenta el nombre d'espermatozoides i 
millora la motilitat dels mateixos49. Molta gent en té deficiències, tant carnívors 
com vegetarians. Els nivells depenen d’una correcta alimentació, digestió i 
absorció. Les dietes altes en aliments processats i refinats són totalment 
contraproduents. 

• Només es troba, en forma assimilable per als humans, en productes 
animals com les carns, peixos, marisc, ous, etc. Per tant en el cas dels 
vegans és imprescindible la suplementació i en la resta d’opcions 
alimentàries s’ha de valorar individualment. 

És un potent antioxidant que ha demostrat millorar la qualitat 
de l'esperma i protegir els components de les cèl·lules entre altres importants 
funcions com participar en la síntesi de col·lagen, generar nous teixits, facilitar 
l’absorció del ferro, etc. Com a antioxidant, ajuda a regenerar la vitamina E, que 
com ja hem vist, és molt important per a la reproducció. 

• Es troba en plantes, verdures i fruites, inclòs pebrot vermell, bròquil, 
aranyons, col, patata, tomàquet, etc. 

És un nutrient derivat de dos aminoàcids, necessari per un 
funcionament normal de les cèl·lules d’esperma. En els estudis de 
suplementació amb L-Carnitina, s’ha vist que ajuda a normalitzar la motilitat 
espermàtica en els homes amb baixa qualitat d'espermas 0 51 . 

• La L-Carnitina se sintetitza en el nostre fetge i ronyó a partir de dos 
aminoàcids essencials, lisina i metionina, així que l’important és tenir 

una correcta aportació proteica. La suplementació es valorarà si 
existeixen causes que dificulten la correcta síntesi de L-Carnitina. 

El posem en aquesta llista per què cada vegada se’n parla més. 
L’inositol és un component de les membranes cel·lulars i està implicat en 
diversos processos bioquímics i de comunicació. En condicions normals i amb 
una dieta equilibrada cobrim les necessitats, a part que el nostre organisme pot 
produir inositol endogen. Sembla que la suplementació pot tenir efectes positius 
en la motilitat dels espermatozoides i que pacients amb infertilitat de causa 
desconeguda podrien obtindré algun beneficis 2 , tot i que fan falta més estudis 
per acabar de confirmar les expectatives. 

• El podem trobar a aliments d’animals, fruits secs, cereals integrals i 
fruites com la taronja 

Altres consideracions per l’esperma 

Molts assajos clínics en diversos països han demostrat el benefici de 
l'acupuntura en la qualitat de l'esperma, especialment en casos 
de baixa motilitat i alts nivells d'espermes amb morfologia alterada. En una 
recent meta anàlisi duta a terme a Xina l’any 201453 es reflecteix que cal seguir 
fent estudis, donat que la qualitat dels estudis analitzats és baixa. Tot i així, 
l’estudi assenyala que l’acupuntura, quan es combina amb medicina tradicional 
xinesa, obté els millor resultats. L'acupuntura s'aplica a l’abdomen i extremitats 
inferiors segons els protocols d'investigació i la constitució específica del 
pacient. Es realitza 1 cop per setmana durant 10-15 setmanes (10-15 tractaments 
en total). 

En els tractaments preconcepció o si la infertilitat és de causa inexplicable, 
l'objectiu és maximitzar la qualitat de l'òvul i de l'esperma. Per a això s'utilitza 
l’electroacupuntura suau en punts que incrementen el flux de sang a través dels 
petits vasos sanguinis dels testicles. Això millora l’aportament de sang i 
nutrients per al desenvolupament de l'esperma i n’accentua la vitalitat. 


Roba 

La fabricació d'espermatozous funciona molt millor a baixes temperatures (per 
això els testicles es troben fora del cos): es recomana als homes que evitin els 
pantalons ajustats, la roba interior estreta com els eslips i sobretot evitar roba 
sintètica, tampoc convenen els banys molts calents o romandre assegut moltes 
hores seguides, ja que incrementa la temperatura local. 

Telèfons mòbils i ordinadors portàtils 

Sabem que la radiació electromagnètica dels telèfons mòbils està associada a 
canvis hormonals, i les llargues hores d'ús s’associen a la 

baixa fertilitat. És recomanable no guardar el mòbil a la butxaca dels pantalons i 
evitar l'ús de l’ordinador sobre els genolls. Estudis com “Increase in scrotal 
temperature in laptop Computer users”54, mostra com després d’una hora d’us 

amb les cames tancades la temperatura dels testicles pot augmentar fins a 
2,5°C. Si aquesta situació és repeteix poden aparèixer problemes de fertilitat. 


CONSIDERACIONS SOBRE ELS SUPLEMENTS 

Està demostrat que quan la suplementació amb nutrients, antioxidants, 
multivitamínics, multiminerals i plantes amb funcions específiques, es fa 
correctament i dintre d’una dieta adequada, hi ha un increment de les taxes de 
concepció i embaràs saludable. Millora l’esperma i la vitalitat de l’òvul entre 
altres funcions. El vostre terapeuta us recomanarà els més adients per al vostre 
cas: quins són adequats per a la concepció i durant l’embaràs, així com quins 
són contraindicats o no convenients per vosaltres. Tot i així, com ja s’ha dit 
abans, l’important és una dieta adequada per la persona. Els suplements poden 
ser una ajuda necessària però, en condicions normals, no poden ser un substitut 
i en cap cas es recomana suplementar-se sense la supervisió d’un professional. 

INTRODUCCIÓ AL CICLE FEMENÍ 

El valor mitjà pel cicle menstrual 
és de 28 dies, però cada dona és 
diferent. El cicle està compost de 2 
fases diferenciades: la fase 
fol·licular i la fase lútia. 

Donat que els espermatozoides 
viuen 72h dins l’úter i l’òvul en viu 
48h, els dies fèrtils per la dona 
seran entre els 3 dies abans i els 2 
dies després de l’ovulació, o el que 
és el mateix, entre els 17 i 12 dies 
abans de la menstruació. 

El fol·licle no es desenvolupa en un únic cicle menstrual. Tot i que la fase lútia 
dura uns 14 dies, l’ovulació i la formació del cos luti són la culminació d’un 
període més llarg de preparació. En néixer, els fol·licles primordials contenen 
l’oòcit envoltat per cèl·lules granuloses. 


Endometrio 


Mtomelno 


Perimeírio 


Útero 


/agtna 


Cavidad 

uterina 

I Cèrvix - 

Un cop reclutats, es necessiten més 
de 300 dies perquè el fol·licle 
completi el període preantral, per 
això és important adquirir uns 
hàbits de vida saludables ja abans 
de buscar l’embaràs. Durant 
aquest temps, les cèl·lules 
granuloses es multipliquen i les 
cèl·lules teca són reclutades. Quan, 
finalment, aquests fol·licles 
assoleixen el principi del cicle de 
28 dies, competiran perquè 
rhormona fol·licle estimulant 
(FSH) sigui la dominant. Durant 
les 2 primeres setmanes del cicle, 
les cèl·lules teca produeixen 
andrògens i les cèl·lules granuloses 
aromatitzen (mecanisme pel qual 
els andrògens es converteixen en 
estrògens). 

Els estrògens estimulen la proliferació de les cèl·lules de rendometri durant la 
fase lútia. La progesterona diferencia l’estroma (teixit connectiu que dóna suport 
a rendometri) de rendometri (mucosa que recobreix l’úter), incrementa les 
secrecions glandulars i canvia el patró de les proteïnes de l’úter, de manera que 
produeixin un medi adequat per al desenvolupament primerenc de l’embrió. La 
progesterona també és antiinflamatòria i facilita la relaxació del miometri. 

Al final de la fase fol·licular la 
secreció d’hormona luteïnitzant 
(LH), facilita l’ejecció de l’oòcit i 
transforma els fol·licles restants en 
el cos luti. De les cèl·lules teca se’n 
formen cèl·lules lúties petites i 
grans. Les petites segreguen 
quantitats petites de progesterona i 
converteixen el colesterol en 
andrògens. Les cèl·lules lúties grans 
produeixen de 6 a 8 vegades més 
progesterona que les cèl·lules teca i 
també aromatitzen els andrògens en 
estrògens. 


Les hormones 

El bon funcionament de la glàndula tiroides és essencial per al correcte 
desenvolupament del fol·licle. Les hormones tiroïdals treballen sinèrgicament 
amb l’hormona fol·licle estimulant (FSH) per crear cèl·lules granuloses sanes. A 

més, les hormones tiroïdals augmenten la producció d’esteroides per part de les 
cèl·lules granuloses i les cèl·lules lúties grans. 

Les glàndules adrenals també produeixen progesterona, però l’utilitzen 
principalment per a la síntesi de cortisol. En situacions d’estrès es necessita més 
progesterona per cobrir la demanda de cortisol. Aleshores, les glàndules 
adrenals derivaran pregnenolona (hormona esteroïdal que, entre d’altres afers, 
està involucrada en la producció de progesterona) cap a la producció de cortisol, 
reduint així la quantitat disponible per a la producció de progesterona. Per 
això, entre d’altres raons, és important reduir l’estrès i recolzar les 
glàndules adrenals en les dones amb progesterona o fase lútia 
deficient. 

